একজন অভিনয়শিল্পীর কোনো কাজ যখন দেশের দর্শকের পাশাপাশি বাইরের দেশের দর্শকের দেখার সুযোগ তৈরি হয়, সেটা অবশ্যই আনন্দের অনুভূতি। তবে এটি কিন্তু আমার প্রথম সিনেমা নয়, এর আগে আমার ‘থার্ড পারসন সিঙ্গুলার নাম্বার’ আর ‘টেলিভিশন’ অস্কারে ‘বিদেশি ভাষার ছবি’ বিভাগের জন্য বাংলাদেশ থেকে পাঠানো হয়। এসব ঘটনা আমাদের মধ্যে আশা জাগাচ্ছে, স্বপ্ন দেখাচ্ছে। ‘ডুব’ নিয়ে বলব, এই ছবি নিয়ে অনেক কিছুই হলো। অনেক অর্জন, অনেক বিসর্জন—কিন্তু সবশেষে ছবিটি সবাই পছন্দ করেছেন, প্রশংসা করেছেন, বিভিন্ন দেশের বড় বড় উৎসব ঘুরে এসেছে। এখন অস্কারে যাচ্ছে, জানি না ভবিষ্যতে কী হবে। পুরো ব্যাপারটা আমি খুব উপভোগ করছি।